
A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

180. számú előterjesztés

Bátaszék Város Önkormányzat Képviselő-testületének 2026. október 5-én
16 órakor megtartandó rendkívüli ülésére


Döntés a Versenyképes Járások Program II. - 2/4970 azonosítószámú, "Önkormányzati tűzoltóság tűzoltó laktanyájának korszerűsítése II.ütem" tárgyú projektben homlokzati hőszigetelési munkákra vállalkozó kiválasztásáról 

	Előterjesztő: Dr. Béres Judit polgármester

Készítette: Bozsolik Zoltán városüzemeltetési irodavezető
                                          
Törvényességi ellenőrzést végezte: Kondriczné dr. Varga Erzsébet 
                                                                                jegyző

Pénzügyileg ellenőrizte: Keresztes Katalin pénzügyi irodavezető

Tárgyalja:

PG Bizottság 2026.10.05.





	Tisztelt Képviselő-testület!

A vidéki Magyarország élhetőségének és népességmegtartásának támogatása, a városok és községek kiegyensúlyozott fejlődésének biztosítása, valamint a települések közötti térségi együttműködések ösztönzése érdekében Magyarország Kormánya Versenyképes Járások Programot indított. 

A projektek egyike a "Önkormányzati tűzoltóság tűzoltó laktanyájának korszerűsítése II. ütem" munkái támogatása, fejlesztési igény azonosítója 2/4970.

Projekt teljes költsége: bruttó 12 555 500,-Forint


A projekt keretén belül szükséges az épület homlokzati hőszigetelésének elkészítése és ipari szekcionált kapu beépítése.

[bookmark: _GoBack]Ajánlattételi eljárást bonyolítottunk le, amelyben ajánlatot kértünk homlokzati hőszigetelés kivitelezési munkálatai elvégzésére.
Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek. 
Az ajánlattevő árajánlatában az alábbi ellenszolgáltatást ajánlotta meg.

1. Az ajánlattevő neve: Hajdu Gábor E.V.
7140 Bátaszék, Deák Ferenc utca 101.
Ajánlati ár: nettó 3 802 290,-Ft + 1 026 618,-Ft ÁFA  azaz bruttó 4 828 908 ,-Ft

2.  Az ajánlattevő neve: Drinóczi László E.V.
7144 Decs, Gárdonyi u. 53.
Ajánlati ár: nettó 4 626 779,-Ft + 1 249 230,-Ft ÁFA  azaz bruttó 5 876 009,-,-Ft

3. Az ajánlattevő neve: HŐSZIGÁR Építőanyag Kft.
7100 Szekszárd, Keselyűsi út 38.
Ajánlati ár: nettó 4 429 165,-Ft + 1 195 875,-Ft ÁFA  azaz bruttó 5 625 040,-Ft

Javasoljuk Hajdu Gábor E.V.-val (7140 Bátaszék, Deák Ferenc utca 101.) a szerződés megkötését nettó 3 802 290,-Ft + 1 026 618,-Ft ÁFA  azaz bruttó 4 828 908,-Ft összeggel. 


A vállalkozási díj teljes egészében elszámolható a támogatás terhére.


H a t á r o z a t i    j a v a s l a t :
		      
a Versenyképes Járások Program II. - 2/4970 azonosítószámú, "Önkormányzati tűzoltóság tűzoltó laktanyájának korszerűsítése II.ütem" tárgyú projekt homlokzati hőszigetelési munkákra vállalkozó kiválasztására 

Bátaszék Város Önkormányzatának Képviselő-testülete;

a.) a homlokzati hőszigetelés kivitelezése feladatok elvégzésével a legalacsonyabb ajánlati árat tevő Hajdu Gábor E.V.-t (7140 Bátaszék, Deák Ferenc utca 101.) bízza meg,
b.) a feladat ellátásához szükséges díj (nettó 3 802 290,-Ft + 1 026 618,-Ft ÁFA  azaz bruttó 4 828 908,-Ft) kifizetését az önkormányzat 2026. évi költségvetésében tervezett Versenyképes Járások Program 2/4970 azonosítószámú, "Önkormányzati tűzoltóság tűzoltó laktanyájának korszerűsítése II. ütem" projekt támogatás terhére biztosítja,
c.) felhatalmazza a város polgármesterét a feladat ellátására vonatkozó szerződés aláírására.

Határidő: 2026. szeptember 30.
Felelős:   Dr. Béres Judit polgármester 
  (szerződés aláírásáért)

Határozatról értesül: 
                             Hajdu Gábor E.V.
                             Bátaszéki KÖH városüz. iroda
                             Bátaszéki KÖH pénzügyi iroda
                             irattár
